b'\n_START_ARTICLE_\nPacifizem\n_START_PARAGRAPH_\nPacifizem (latinsko pax - mir + facere - storiti) je ideolo\xc5\xa1ko in politi\xc4\x8dno gibanje, ki izhaja iz eti\xc4\x8dne obsodbe uporabe vsake sile in zahteva brezpogojno vzdr\xc5\xbeevanje mira. Nasprotuje vojni ne glede na njene vzroke, cilje in druge okoli\xc5\xa1\xc4\x8dine._NEWLINE_Pacifizem je v svoji zgodovini do\xc5\xbeivel veliko sprememb, modifikacij, tako da vanj sodijo tudi povsem diametralno nasprotujo\xc4\x8de si te\xc5\xbenje. Tako je v zgodovini mogo\xc4\x8de pod tem nazivom zaslediti tudi imperialisti\xc4\x8dne in osvajalske te\xc5\xbenje. V sodobnem \xc4\x8dasu se z njim obi\xc4\x8dajno ideolo\xc5\xa1ko identificirajo nevladne organizacije ter politi\xc4\x8dna ali dru\xc5\xbebena gibanja, ki nasprotujejo vojni in oboro\xc5\xbeenim konfliktom.\n_START_SECTION_\nZgodovina\n_START_PARAGRAPH_\n\xc5\xbde v spisih misti\xc4\x8dnih spiritualistov 16. stoletja in v \xc5\xa1tevilnih verskih sektah (kvekerji, menoniti) so zahtevali popolno ukinitev voja\xc5\xa1ke dol\xc5\xbenosti in prepoved vseh vrst oro\xc5\xbeja. Toda prve pacifisti\xc4\x8dne organizacije, ki so predhodnice sodobnih gibanj, so se pojavile v 19. stoletju. V Zdru\xc5\xbeenem kraljestvu 1816. leta, v Franciji 1846. leta, v ZDA 1828. leta._NEWLINE_Mnoge so izhajale iz katoli\xc5\xa1kih in protestantskih organizacij, ki pa so zagovarjale iz stali\xc5\xa1\xc4\x8da, da se ima narod pravico oboro\xc5\xbeeno braniti.'